b'\n_START_ARTICLE_\nBakarski zaliv\n_START_PARAGRAPH_\nBakarski zaliv je zaliv v Kvarnerju. Le\xc5\xbei v severnem Jadranu, ju\xc5\xbeno od Reke (45\xc2\xb017\xe2\x80\xb234\xe2\x80\xb3N 14\xc2\xb033\xe2\x80\xb226\xe2\x80\xb3E)._NEWLINE_Bakarski zaliv je najve\xc4\x8dji zaliv v Hrva\xc5\xa1kem Primorju. Zaliv je elipti\xc4\x8dne oblike, dolg 4,6 km, z odprtim morjem ga povezujejo Bakarska vrata, ki so \xc5\xa1iroka 300 m. Bakarski zaliv je potopljen del Re\xc5\xa1ko - Vinodolske doline. Poleg turizma je najva\xc5\xbenej\xc5\xa1a gospodarska dejavnost vinogradni\xc5\xa1tvo. _NEWLINE_V preteklosti so se prebivalci zaliva ukvarjali s tunolovom. Ta je bil v zalivu razvit \xc5\xbee od za\xc4\x8detka srednjega veka. Sedaj se tunolov zaradi pomankanja tune opu\xc5\xa1\xc4\x8da._NEWLINE_Na vhodu v zaliv le\xc5\xbei mesto Kraljevica, v  zalivu pa se nahajata dve naselji, in sicer mestece Bakar na severu in mestece Bakarac na jugu zaliva. Ob zalivu poteka glavna cesta Reka - Dubrovnik._NEWLINE_V drugi polovici 20. stol. so v zalivu zgradili veliko koksarno. Zaradi delovanja le-te je bilo morje v zalivu zelo onesna\xc5\xbeeno. Po prenehanju obratovanja tovarne konec 20. stol. se je kvaliteta morja pri\xc4\x8dela izbolj\xc5\xa1evati.'